|  |  |
| --- | --- |
| **LATVIJAS****STANDARTS** | **STANDARTIZĀCIJAS TEHNISKĀ KOMITEJA****LVS/STK 57 “Tipveida līgumi būvniecībā”** |

**PROTOKOLS**

Nr. 01/2016

**24.05.2016.**, plkst. 14:00

Rīga, K. Valdemāra iela 157, 321.telpa

**Sēdes dalībnieki:**

|  |  |  |
| --- | --- | --- |
| Gatis | Gaņģītis | A/S “Latvenergo” |
| Jānis | Uzulēns | Biedrība “Buiding Design and Construction Concil” |
| Baiba | Fromane | Biedrība “Latvijas Būvuzņēmēju partnerība” |
| Olga | Geitus-Eitvina | Biedrība “Latvijas Būvuzņēmēju partnerība” |
| Pēteris | Druķis | Būvniecības valsts kontroles birojs |
| Dainis | Matulis | Būvniecības valsts kontroles birojs |
| Renārs | Špade | Ekonomikas ministrija |
| Evija | Mugina | Iepirkumu uzraudzības birojs |
| Gunta | Grikmane | Latvijas Arhitektu savienība |
| Jānis | Ozoliņš | Latvijas Būvinženieru savienība |
| Oskars | Zivtiņš | Latvijas Inženierkonsultantu asociācija |
| Aino | Salmiņš | Latvijas Pašvaldību savienība |
| Vilnis | Birznieks | Latvijas Tirdzniecības un rūpniecības kamera |
| Māris | Jurēvičs | Latvijas Tirdzniecības un rūpniecības kamera |
| Andrejs | Magaznieks | Latvijas Tirdzniecības un rūpniecības kamera |
| Normunds | Grinbergs | LBA prezidents |
| Aiva | Kukule | SIA “Standartizācijas, akrediātcijas un metroloģijas centrs” |
| Daina | Sproģe | SIA “Standartizācijas, akrediātcijas un metroloģijas centrs” |
| Imants | Akmentiņš | SIA “Arčers” |
| Jānis | Ivbulis | SIA “LBS-konsultants” |
| Daina | Misiņa | VAS “Valsts nekustamie īpašumi” |
| Eduards | Upenieks | VAS “Valsts nekustamie īpašumi” |

Sēdi vada: **Pēteris Druķis**, Būvniecības valsts kontroles biroja direktors.

Protokolē: **Aiva Kukule**, LVS standartizācijas inženiere, LVS/STK koordinatore.

**Sēdes darba kārtība:**

1. LVS/STK vadības vēlēšanas (priekšsēdētājs, vietnieks, sekretārs).
2. LVS/STK nosaukuma un darbības jomas apstiprināšana.
3. LVS/STK nolikuma apstiprināšana.
4. LVS/STK darba plāns 2016. gadam.
5. Standartizācija Latvijā un Eiropā.
6. Dažādi.

**Sēdes norise:**

Sēdes dalībnieki izsaka savu viedokli par standartizācijas tehniskās komitejas LVS/STK 57 „Tipveida līgumi būvniecībā” dibināšanu un līgumiem starp būvniecībā iesaistītām pusēm:

**BVKB** informē klātesošos par BVKB iniciatīvu dibināt LVS/STK “Tipveida līgumi būvniecībā”. Norāda uz Eiropā izplatītu praksi un pamatprincipiem, kas skaidri un nepārprotami noteikti starp būvniecības pasūtītājiem un būvkomersantiem, šajā sakarā pieminot Norvēģijas pieredzi, kā arī FIDIC pieeju. Runājot par jaunas LVS/STK izveidi uzsver, ka komitejas ietvaros risināmie jautājumi ir vairāk piekritīgi juristiem, nevis būvspeciālistiem, tāpēc doma veidot apakškomiteju LVS/STK 30 “Būvniecība” būtu noraidāma.

**Biedrība “Buiding Design and Construction Concil” (BDDC)** uzsver nepieciešamību sakārtot attiecības starp būvniecības procesā iesaistītajām pusēm. Citu valstu pieredzu apzināšana būtu noderīga.

**LBA** atbalsta iniciatīvu, piesaucotiepriekšējo sadarbības pieredzi ar Iepirkumu uzraudzības biroju un Ekonomikas ministriju pie aktualizētajiem jautājumiem.

**VAS “Valsts nekustamie īpašumi” (LIKA)** informē, ka pašu vajadzībām jau ir izstrādāti vairāki tipveida līgumi, kas saskaņoti ar Publisko iepirkumu likuma regulējumu. Iniciatīva atbalstāma, bet aicina koncentrēties uz visa būvniecības procesa sakārtošanu, nevis tikai atsevišķiem procesa posmiem.

**LAS** informē par pastāvošām iekšējām standartizētām līguma formām. Līgumu formu nepieciešamību diktē autortiesību, autoruzraudzības sadaļas, kā arī termiņu neievērošana. Runājot par Norvēģijas pieredzes pārņemšanu, vēlētos dzirdēt skaidru argumentāciju, kāpēc tieši tā tika izraudzīta, nevis FIDIC, ar kuru jau tiek strādāts.

**LIKA** atbalsta jautājuma sakārtošanu, vienlaikus uzsverot FIDIC nozīmi, kā arī nepieciešamību vairāk skaidrot FIDIC sniegtās iespējās.

**LTRK**, runājot par tipveida līgumiem publiskiem iepirkumiem, norāda uz pastāvošo ES regulējumu iepirkumu jomā, kas ir Latvijai saistošs. Nav pārliecības, ka būtu jākoncentrējas uz Norvēģijas pieredzes pārņemšanu. Nav svarīgi, kuras konkrētas valsts pieredze tiks izmantota (piesauc arī Igauniju un Vāciju kā labo praksi), galvenais ir sasniegt mērķi – sakārtot būvniecības procesā iesaistīto pušu attiecības, skaidri definēt katras puses tiesības, pienākumus un atbildību. Pauž viedokli, ka turpinot darboties ar FIDIC, vietējais uzņēmējs nekad nebūs konkurētspējīgs ārējos tirgos.

**Biedrība “Latvijas Būvuzņēmēju partnerība”** atbalsta iniciatīvu, tomēr vēlas diskusiju ar Tieslietu ministriju par standartu kā pareizāko formu tipveida līgumiem. Pauž vēlmi redzēt kā saistošu vismaz publiskajā sektorā. Aicina veikt citu valstu pieredzes apkopojumu un izvērtējumu (tas ļautu novērst iespējamo kritiku par izvēlēto pieeju), kā arī konsultācijas ar Tieslietu ministriju, Ekonomikas ministriju un Finanšu ministriju par LVS/STK ietvaros izstrādāto līgumu formu tālākās praktiskās pielietošanas iespējām.

**EM** atbalsta iniciatīvu, aicinot izmantot esošās iestrādes, piemēram, VARAM pieredzi.

**LPS** aktualizē zemākas cenas kritēriju iepirkumos, kā arī uzsver nepieciešamību rosināt diskusiju par minēto jautājumu.

**BVKB** norāda, ka pārņemt norvēģu risinājumus tipveida līgumiem nav pašmērķis. Aicina raudzīties uz Norvēģijas pieredzi kā labās prakses piemēru, kādā veidā FIDIC salāgot ar nacionālo tiesību aktu sistēmu un vietējo praksi. Katrai valstij neneliedzami ir savas nacionālās īpatnības, kas neļauj runāt par aklu citu valstu pieredzes kopēšanu.

**LVS** informē par turpmākajiem procesuālajiem soļiem LVS/STK dibināšanai. Aicina iesniegt LVS deleģējumus sēdē pārstāvēto institūciju un organizāciju pārstāvjiem.

**Nolemts:**

1. **Konceptuāli atbalstīt** jaunas LVS/STK dibināšanu tipveida līgumiem būvniecībā.
2. Nākamo sēdi sasaukt **š. g. 7. jūnijā, plkst. 15:00, BVKB 321. telpā, K. Valdemāra ielā 157**. Sēdes dalībniekiem tiks nosūtīta LVS sagatavota uzaicinājuma vēstule.
3. Sēdes darba kārtībā paredzētos jautājumus izskatīt nākamajā sēdē.
4. Līdz nākamajai sēdei **iesniegt LVS pilnvarojuma vēstules** institūciju un organizāciju pārstāvju dalībai LVS/STK darbā, kā arī **iepazīties un, ja nepieciešams, sniegt LVS komentārus par LVS/STK nolikuma projektu**.
5. Sagatavot priekšlikumus komitejas uzdevumu formulēšanai.

**Sēde tiek slēgta:** plkst. 15:25.

Sēdes vadītājs: P. Druķis

P. Druķis 67013302 peteris.drukis@bvkb.gov.lv